32001R2579
L 344/68
JURNALUL OFÍCIAL AL UNIUNII EUROPENE
REGULAMENTUL (CE) NR. 2579/2001 AL COMISIEI
din 27 decembrie 2001
de modificare pentru a treia oară a Regulamentului (CE) nr. 1209/2001 de derogare de la Regulamentul (CE) nr. 562/2000 de stabilire a normelor de aplicare a Regulamentului (CE) nr. 1254/1999 al Consiliului în ceea ce privește regimurile de achiziție prin intervenție publică în sectorul cărnii de vită
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2345/2001 al Comisiei (2), în special articolul 38 alineatul (2) și articolul 47 alineatul (8),
întrucât:
(1)
Regulamentul (CE) nr. 1209/2001 al Comisiei (3), astfel cum a fost modificat prin Regulamentul (CE) nr. 1922/2001 (4), introduce un număr de derogări de la Regulamentul (CE) nr. 562/2000 al Comisiei (5), astfel cum a fost modificat ultima dată prin Regulamentul (CE) nr. 1564/2001 (6), pentru a face față situației excepționale de piață cauzate de evenimentele legate de encefalopatia spongiformă bovină (ESB) și de izbucnirea ulterioară a febrei aftoase.
(2)
Piața este încă perturbată și prețurile au scăzut în mod semnificativ. În afară de aceasta, o creștere a producției, prevăzută pentru primul trimestru al anului 2002, datorată amânării sacrificării animalelor ținute în prezent în ferme, ar putea duce, de asemenea, la o nouă scădere a prețurilor pentru anumite categorii de bovine. În consecință, aplicarea derogărilor prevăzute de Regulamentul (CE) nr. 1209/2001 ar trebui extinsă la primul trimestru al anului 2002 și, în același timp, ar trebui făcute anumite adaptări.
(3)
Prima specială menționată la articolul 4 din Regulamentul (CE) nr. 1254/1999 va crește pentru boi, de la 136 la 150 EUR, pentru anul 2002. În consecință, această cifră ar trebui, de asemenea, să se reflecte în reducerea prețului (pe semicarcasă) pentru vitele pentru carne (pui recent înțărcați).
(4)
În consecință, Regulamentul (CE) nr. 1209/2001 ar trebui modificat.
(5)
Măsurile prevăzute de prezentul regulament sunt conforme cu avizul Comitetului de gestionare a cărnii de vită și vițel,
ADOPTĂ PREZENTUL REGULAMENT:
Articolul 1
Regulamentul (CE) nr. 1209/2001 se modifică după cum urmează:
1.
articolul 1 se modifică după cum urmează:
(a)
alineatul (3) se înlocuiește cu următorul text:
„(3) Prin derogare de la articolul 4 alineatul (2) din Regulamentul (CE) nr. 562/2000, greutatea maximă a carcaselor, menționată la acesta, este de:
-
380 kg pentru primele trei proceduri de licitație din primul trimestru al anului 2002 și
-
370 kg pentru ultimele două proceduri de licitație din primul trimestru al anului 2002.
Cu toate acestea, se pot achiziționa carcase cu o greutate mai mare. În acest caz, prețul de achiziție plătit nu este mai mare decât prețul pentru greutatea maximă sau, în cazul sferturilor anterioare, prețul de achiziție plătit nu este mai mare de 40 % din prețul pentru greutatea maximă autorizată.”;
(b)
alineatul (4) se înlocuiește cu următorul text:
„(4) Prin derogare de la articolul 16 alineatul (2) din Regulamentul (CE) nr. 562/2000:
-
perioada de livrare pentru a doua și a cincea procedură de licitație din primul trimestru al anului 2002 este de 24 de zile calendaristice.”;
(c)
la alineatul (7), a treia liniuță, a doua teză, cifra „68” se înlocuiește cu cifra „75”;
2.
la articolul 2, al doilea paragraf se înlocuiește cu următorul text:
„Se aplică procedurilor de licitație deschise în primul trimestru al anului 2002.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 ianuarie 2002.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 decembrie 2001.